Diari Oficial de la Generalitat Valenciana


Sumari del DOGV 6914, del 30-11-2012 (2012/11433)

RESOLUCIÓ de 21 de novembre de 2012 del secretari autonòmic de Formació i Ocupació i director general del Servici Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a les ajudes especials als treballadors afectats pels expedients de regulació d'ocupació 76/2000, de 8 de març i 25/2001, de 31 de juliol, regulades en l'Orde 58/2010, de 29 de desembre, de la Conselleria d'Economia, Hisenda i Ocupació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6914

Data del DOGV
:   30-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11856


Data del document
:   21-11-2012

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 21 de novembre de 2012 del secretari autonòmic de Formació i Ocupació i director general del Servici Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a les ajudes especials als treballadors afectats pels expedients de regulació d'ocupació 76/2000, de 8 de març i 25/2001, de 31 de juliol, regulades en l'Orde 58/2010, de 29 de desembre, de la Conselleria d'Economia, Hisenda i Ocupació. [2012/11953]  
El Reial Decret 196/2010, de 26 febrer, establix les normes per les quals es determinen i concreten mesures per a facilitar la reinserció laboral, així com els requisits i el procediment per a la concessió d'ajudes especials als treballadors afectats pels expedients de regulació d'ocupació 76/2000, de 8 de març, i 25/2001, de 31 de juliol de 2001.  
  
Per tractar-se estes subvencions d'ajudes la gestió i el control de les quals han sigut traspassats a la Generalitat, s'ha publicat la corresponent orde per a l'ajuda especial als treballadors afectats pels expedients de regulació d'ocupació 76/2000 i 25/2001.  
Així es publica l'Orde 58/2010, de 29 de desembre de 2010, de la Conselleria d'Economia, Hisenda i Ocupació, que regula i convoca per al 2011 l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001 de 31 de juliol de 2001, modificada per l'Orde 12/2011, de 20 de setembre de la Conselleria d'Educació, Formació i Ocupació. Es dóna publicitat a la línia de crèdit i a l'import global màxim, per a l'exercici 2011, per Resolució de 24 de març, i s'incrementen estos crèdits màxims per Resolució de 21 d'octubre de 2011, ambdós del secretari autonòmic d'Ocupació i director general del SERVEF.  
  
La disposició final única de la mencionada orde faculta el secretari autonòmic d'Ocupació i director general del SERVEF per a dictar totes les instruccions que siguen necessàries per a l'execució i el desenrotllament del que estes disposen.  
En conseqüència, es dóna publicitat, per a l'exercici 2012, als crèdits destinats a finançar les mesures regulades en l'Orde 58/2010, de 29 de desembre de 2010. I de conformitat amb allò que establix l'article 47.11 del Text Refós de la Llei d'Hisenda Pública de la Generalitat Valenciana i en la disposició addicional primera i la disposició final única de la mencionada orde i en l'exercici de la competència establida en l'article 8 de la Llei 3/2000, de Creació del Servici Valencià d'Ocupació i Formació (SERVEF), i 13 del Decret 41/2001, pel qual s'aprova el Reglament d'Organització i Règim Jurídic del SERVEF, resolc:   
  
  
Únic. Finançament  
1. Las ajudes especials als treballadors afectats pels expedients de regulació d'ocupació 76/2000, de 8 de març de 2001 i 25/2001, de 31 de juliol de 2001 regulades en l'Orde 58/2010, de 29 de desembre, es finançaran a càrrec del pressupost 2012 del Servici Valencià d'Ocupació i Formació, per un import màxim de dos-cents mil (200.000) euros, en el capítol IV, subprograma 322.53 Plans Especials de Suport a l'Ocupació en Sectors Productius, codi de línia T7731000 «Ajudes especials als treballadors de SINTEL afectats per l'ERO».  
  
2.Si al llarg de l'exercici 2012 hi haguera crèdit disponible que permetera incrementar el finançament pressupostari d'estes ajudes, es donarà publicitat als dits crèdits mitjançant una resolució del secretari autonòmic de Formació i Ocupació i director general del Servici Valencià d'Ocupació i Formació.  
  
Contra este acte, que posa fi a la via administrativa, podran els interessats interposar recurs contenciós administratiu en el termini de dos mesos, comptadors des de l'endemà de la publicació, davant del Jutjat Contenciós Administratiu del Tribunal Superior de Justícia de la Comunitat Valenciana, d'acord amb el que establixen els articles 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició davant d'este mateix òrgan en el termini d'un mes, computat en els termes ja mencionats, de conformitat amb el que establixen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre que estimen procedent.  
  
València, 21 de novembre de 2012.- El secretari autonòmic de Formació i Ocupació i director general del SERVEF: Santiago Martí Alepuz.